user
Astaamaha qofka hanka sare leh   

Faa'iidooyin muhiim ah?


assistant
Astaamaha qofka hanka sare leh   

Faa'iidooyin muhiim ah

Siyaabaha  loo  kobcin karo  hanka sare Haddii aad ogaatay hanka sare wuxuu yahay iyo qiimha weyn ee uu ku fadhiyo, waxaa aad u haboonaan badan inaad ogaato asluubkii ama wadooyinkii aad u marilahayd sidaad kor ugu qaadilayad hankaaga. Haddaba waxaan isku dayayaa in aan kuu soo gudbiyo walaalgayga qiimaha badanoow  talooyinka ay culumadu ku tilmaameen inay yihiin kuwa kor u qaada himmada ( hanka sare). 
1) Dadaal aan noogid aqoon, waayo dadaal la'aantii waxba kuuma hirgalayaan yoolna kuuma xaqiiqoobaayo. قال تعالى :- ( َ وا ُدَ اه َ ج َ ين ِذَّال َو )69 : نا(. (العنكبوت َلُبُ س ْمُهَّنَيِدْهَنَ ا ل َ ين ِف Qofkii ku talagala inuu hankiisa kor uqaado ha agaado  in dariiqa loo marayaa uusan ubax iyo roog gaduud ku goglanayn ee uu yahay dariiq ay ka sokayso daal, rafaad, hurdo yari, naftoo lagu layliyo in laga xakameeyo waxay jeceshahay. Dariiqan waa midkii Nabi Aadam ku daalay sidii u hayay, waa midkii Nabi Ibraahiim dartiis naarta loogu tuuray, waa midkii Nabi Yusuf sabatiisa lacag rakhiis ah loogu iibiyay kadibna loo adoonsaday oo xabsiga loo dhigay, waa midkii sababtii Nabi Maxamed sadex sano go'doonka loo geliyay ilaa ay waayeen isaga iyo intii la socotay waxay cunaan oo cabbaan, waa midkii uu ku huray Abu bakar Sadiiq inuu quuro bixinta maalkiisa dhan, waa midkii keenay inuu bilaal u dulqaato cadaabkii ay ku hayeen gaaladii reer Quraysh, waa midkii jirkiisa lagu goo gooyay Khubayb bin cadiyi, waa midkii sababtiisa loo daldalay halgamaagii  reer Liibiya Cumar al mukhtaar, waa midkii sababtiisa coomaadi duulaaya hawada lagaga rusheeyay sayid Cabdullaahi Xasan. Dariiqan xeer ayuu leeyahay oranaaya '' Qofkii dhibtoodaa dheefsada ''. Wuxuu leeyahay Imaamu ibul-qayyim :- waxaan garanayaa qof madaxu xanuunaayo kitaabkuna madixiisa u yaal  markasta uu helo nafis iyo xoogaa caafimaad ah kitaabka ayuu qaadanayaa oo akhrinaya.  Waad aragtaan xanuunkiisu uma diidin inuu wax akhriyo, soo foolxuma maahan inaad aragto dhallin yaro  aan ku hanbaasayn inay  kala furo kitaabba , inay hankooda kobciyaan, inay asaagood la tartamaan !!!. 
2) Asluubka  labaad :- Rabbi bariga iyo inaad Alle Waydiisanaysato inuu himmadada kor uqaado yoolkaagana uu ku gaarsiiyo. Ducadu waxay imaanaysaa markaad dadasho ayaad dhahaysaa ilaahayoow ila qabo, ii fududay  laakiin adigoo iska fadhiya oo aan dadaalayn waxna qabsanayn inaad dhahdo ilaahayoow ii fududay waxaan u arkaa inay tahay xad gudub aad u gaysatay ducada boos aysan lahayna aad dhigtay. 
3) Waa inaad qirsan tahay in hankaagu hooseeyo, waayo taas waxay kuu sahlaysaa inaad dawayso meelaha aad dareemayso inaad ku hoosayso, laakiin waxaa adduunka ugu xun qof hankiisuna hooseeyo isla markaasna aan qirsanayn ama ogayn in hankiisu hooseeyo. 
4) Inaad akhrido taariikhdii iyo sheekooyinkii dadkii kaa horeeyay ee aduun iyo aakhriba meel weyn kaaray, dhuux sheekooyinkooda, hakuu noqdeen sheekooyinkoodu meel aad ka dabqaadato, maktabadaada kutubta noocaas oo kale ah waa inay kaaga buuxaan si'aad marba ugu laabato oo u akhrisato. 
5) Lasaaxiib dadka hankoodu sareeyo, ka dheeraw inaad lasaaxiibto qof hankiisu hooseeyo, waayo saaxiibku saamayn ayuu kugu yeelan, marka ka fiirso qofkaa lasaaxiibayso . 
6) Inaad ka dheeraato wax kasta oo hankaaga hoos u dhigi kara, aad iyo aad ayayna u badan yihiin waxaana ka mid ah:-
- Intaad waqti badan ku dhumiso la joogitaanka ama la sheekaysiga iyo lacawaynta saaxiibada. 
- Booqashada badan ee ay asxaabtu guriga kuugi imaanayaan ama aad adigu u tagayso . 
- Daawashada badan ee tvga iyo inuu qofku isku ilaawo inuu har iyo habeen dul fadhiyo tv, internet, iwm. 
- Inaad waqtigaaga dhan geliso shaqo oo aad waydo xili aad wax faa'iidaysato, aad iyo aad ayay u fiican tahay inaad waqti laharto aad wax faa'iidaysato .
- Inaad caado ka dhigato inaad dib dhigto shaqada maanta kuu taala oo aad istiraahdo berri ayaad qaban doontaa, berri ayaad samayn doontaa, iwm . 
- Caajiska iyo wahsiga badan, waayo waa labo shay oo aad uxun qofkii caadaystaana uu duloobaayo asaagiisna ka haraayo Walaalkayga qiimaha badanoow haa ilaawin in sirta ka damaysa dadka noloshaan ku guulaystay inay tahay '' waxay isku dayeen inay dhaqan geliyaan ficilada aysameeyaan dadka Naajixiinta ah, ku dayashaadaasi waxay noqon kartaa kelmad aad maqashay, sheeko aad akhrisay iwm. Nin caalim ah ayaa wuxuu yiri :- kelmad aan maqlay ayaa Alle igu anfacay 30 sano.

Halkaas ayuu ku dhamaaday kitaabkii aan u diyaariyay dhallinyarada soomaaliyeed, kitaabkaas oo aan ugu talagalay inuu u noqdo mid ay sahay ka dhigtaan inta ay hiigsanayaan yolalkooda .